MLDataScientist/Wikipedia-uzbek-2024-05-01 huggingface dataset:
Vladimir shahrining 850-yilligi sharafiga yodgorlik

Vladimir shahrining 850-yilligi sharafiga yodgorlik — Vladimir-Suzdal knyazligining poytaxti Vladimir shahrining 850-yilligi sharafiga oʻrnatilgan yodgorlik. Yodgorlik Vladimirning oʻziga xos belgilaridan biri va shahar aholisi uchun sevimli uchrashuv joyidir.

Tarixi 
Yodgorlik 1958-yilda tashkil etilgan va 1960-yilda ochilgan. Yodgorlik Sobor maydonining markazida joylashgan. Sovet tarixshunosligida Vladimir shahriga 1108-yilda shahzoda Vladimir Monomax tomonidan asos solingan deb hisoblanadi. Uning mualliflari haykaltarosh D. B. Ryabichev, shuningdek, arxitektorlar A. N. Dushkin va Ye. A. Arxipovdir. Yodgorlikni yaratishda Mytishi badiiy quyma zavodi va Vladimir ilmiy-ishlab chiqarish restavratsiya ustaxonasi ham ishtirok etdi.

Tavsifi 
Yodgorlik balandligi 22 metr boʻlgan stela boʻlib, gʻishtdan qurilgan va ohaktosh va granit bilan qoplangan. Uchta chuqurchada meʼmor, ishchi va jangchining bronza figuralari mavjud. Figuralar tepasida shahar va ularning qahramonlari uchun eng muhim tarixiy voqealar tasvirlangan. Meʼmor tepasida Vladimir Monomax va Andrey Bogolyubskiyning portretlari tushirilgan medalyonlar, Vladimir arxitekturasining va qadimiy badiiy hunarmandchilik tasvirlari tushirilgan barelyeflar bor. Jangchining tepasida Aleksandr Nevskiy va Dmitriy Pojarskiyning portretlari tushirilgan medalyonlar, shuningdek, Aleksandr Nevskiyning 1252-yilda buyuk saltanatga kirishi va knyaz Pojarskiy tomonidan Zemstvo koʻngillilarining yigʻilishi kabi voqealar aks ettirilgan barelyeflar bor. Ishchining boshida XX-asr voqealari, fuqarolar urushi va Ulugʻ Vatan urushi, shuningdek, 1957-yilda 150 000-chi Vladimirets traktorining kolxozchilarga topshirilishi aks etgan.

Havolalar 
 https://www.tourism33.ru/guide/places/vladimir/pamyatnik-850-letie-vladimira/
 http://vladimirtravel.ru/what-to-visit/vladimir/arkhitektura/13705/

Adabiyotlar 
 Объединенный Владимиро-Суздальский историко-архитектурный и художественный музей-заповедник. Материалы исследований : сборник / Гос. Владим.-Сузд. ист.-архитектур. и художеств. музей-заповедник. — Владимир, 1996-. — 21 см. [№ 4]: Материалы научно-практической конференции / [сост.: А. А. Тенеткина]. — 1998. — 175 с. : ил., портр., табл., цв. ил.
 Бубнов, Сергей Львович. Памятники Владимира : иллюстрированный справочник : [туристская схема] / С. Л. Бубнов. — 3-е изд., доп. — Владимир : Транзит-Икс, 2008. — 143 с. : цв. ил., портр.; 21 см; ISBN 978-5-8311-0386-1
Vladimir yodgorlikalri
Vladimirdagi federal madaniy meros ob’ektlari
Rossiyaning madaniy meros ob’ektlari alifbo tartibida
Calaburras mayogʻi

Calaburras mayogʻi (, ) — Ispaniyadagi birinchi aviatsiya va dengiz mayogʻi. 1863-yilda qurilgan. Balandligi 25 m. U Andalusiyaning Malaga provinsiyasida Kosta-del-Sol togʻidagi Kosta-del-Sol burnida joylashgan. Bu viloyatning asosiy mayogʻidir va viloyatdagi barcha mayoqlar shu binodan turib boshqariladi. Undan Gibraltar boʻgʻozi yoʻnalishida dengiz navigatsiyasida foydalaniladi. Mayoq 20 soniya chastotada yonib oʻchadi. Mayoqni 18 dengiz mili (33 km) uzoqligidan koʻrish mumkin.

Qarang 

Ispaniyadagi mayoqlar roʻyxati

Manbalar 

Ispaniyadagi mayoqlar
XIX asrda qurilgan mayoqlar
Calaburras
WikiTarjima
Abadiy shon-sharaf yodgorligi

Abadiy shon-sharaf yodgorligi ― Tula viloyati Novomoskovsk shahrida 1973-yilda Ulugʻ Vatan urushi paytida halok boʻlgan sovet askarlari xotirasiga ochilgan yodgorlik majmuasidir. Yodgorlik oldida mangu olov yonib turadi.

Tavsifi 
Yodgorlik 1973-yil 30-dekabrda Moskva koʻchasida ochildi, ochilish marosimini Sovet Ittifoqi Qahramonlari N. A. Prisyagin, M.P. Strijkov, „Shon-sharaf“ ordenining toʻliq kavaleri A. T. Fedonov va F. A Komov boshchilik qilishdi. Ochilish kuni yodgorlikning granit poydevorida Urvan oʻrmonidagi ommaviy qabrdan maxsus zirhli transportyorda yetkazilgan mash’aldan mangu olov yoqildi.

Kompozitsiya mualliflari: haykaltarosh O. K. Komov, rassom Eduard Ivanovich Ladygin va meʼmor Vladimir Aleksandrovich Klimov. Yodgorlik Mytishi badiiy quyish fabrikasida yasalgan va Ulugʻ Vatan urushining son-sanoqsiz qahramonlik epizodlaridan birini aks ettiruvchi uch figurali kompozitsiyaga egadir. Yodgorlikning umumiy balandligi 5,6 metr, figuralarining balandligi 4,5 metr, yodgorlikning vazni 11 tonna.

Yodgorlik yonida Novomoskovsk shahridagi Qahramonlar xiyoboni joylashgan boʻlib, unda barcha Novomoskovskiliklar — Sovet Ittifoqi, Rossiya Federatsiyasi Qahramonlari, shuningdek, "Shon-sharaf" ordenining toʻliq egalariga bagʻishlangan stendlar mavjud.

Shahar aholisi orasida yodgorlik „Uch askar“ nomi bilan mashhur. 2013-yilda yodgorlik majmuasi qayta tiklandi: poydevor mustahkamlandi va uning plitali qoplamasi tiklandi.

Abadiy shon-shuhrat yodgorligida 1-sonli post namoyish etilgan. Postni olib borishning sharafli huquqi Novomoskovsk maktablarining oʻquvchilariga berildi. Yodgorlik poyiga muntazam ravishda unutilmas sanalarda tantanali ravishda gul qoʻyish oʻtkaziladi.

Manbalar

Adabiyotlar 
 Комов О. К. Замысел и воплощение: интервью с засл. худож. РСФСР, одним из авторов Монумента вечной славы О. К. Комовым / интервью брал кор. газ. «Новомосковская правда»; фото Г. Суркова // Новомосковская правда. — 1974. — 3 янв.
 Открытие Монумента вечной славы // Новомосковская правда. — 1974. — 3 янв.

Havolalar 
 Монумент Вечной славы на сайте Виталия Лукьянова о Новомосковске.
1973-yil Tula viloyatida
1973-yil haykaltaroshliklari
1973-yilda Tula viloyati
1973-yilda Rossiyada qurilgan binolar va inshootlar
SSSRda mangu olov
Novomoskovsk (Tula viloyati) binolari va inshootlari
Ulug' Vatan urushi yodgorliklari
Novomoskovskning diqqatga sazovor joylari (Tula viloyati)
Lembolovo qo‘rg‘oni

"Lembolovo qoʻrgʻoni" — yashil shon-sharaf kamarining bir qismi boʻlgan yodgorlik. 1941-sentabr oyida 23-armiyaning bir qismi Finlandiya qoʻshinlarining hujumini toʻxtatgan joyda oʻrnatilgan.

U 1967-yilda Leningradning Vasileostrovskiy tumani ishchilari tomonidan Muratovka daryosining Shimoliy sohilida, Vsevolojsk tumanining Lembolovo qishlogʻi yaqinida qurilgan.

Tavsif 
Vertikal stelada ona va bolaning barelyeflari, ikkita ustunda Leningrad mudofaasi sanalari „1941-44“ va „Jang parchasi“ barelyeflari tasvirlangan. Loyiha mualliflari arxitektor A. I. Gutov, Yu. M. Sarikovskiy, haykaltarosh B.A. Svinin hamda muhandis N.I. Sedov.

Manbalar

Adabiyotlar 

 Gusarov A. Yu. Pamyatniki voinskoy slavi Peterburga. — SPb.: Paritet, 2010. — 400 s. — ISBN 978-5-93437-363-5.
 Vsevolojsk tumani yodgorliklari
Leningrad jabhasi
 yashil shon-Shuhrat kamari
Kaan Ayhan

Kaan Ayhan (1994-yil 10-noyabrda tug'ilgan) — professional futbolchi, yarim himoyachi yoki markaziy himoyachi, shuningdek, A Seriyaning Sassuolo klubida o'ng qanot himoyachisi. Germaniyada tug'ilgan, Turkiya terma jamoasi vakili.

Jamoalardagi faoliyati

Schalke 04 
Ayhan to'rt yoshida Schalke 04 yoshlar akademiyasiga qo'shilgan. 2012-yilning 18-yanvarida u Schalke 04 bilan 2015-yilning 30-iyuniga qadar davom etadigan professional shartnoma imzoladi. Ayhanga 24-raqamli futbolka berildi. Ayxan 2013-yilning 5-oktyabr kuni Augsburg ga qarshi oʻyinda 4–1 hisobida gʻalaba qozongan o'yinda Adam Szalayi oʻrniga maydonga tushgan. 2014-yil 3-may kuni Ayxan SC Freiburgga qarshi 2–0 hisobidagi g'alabali oʻyinning 13-daqiqasida Bundesligadagi ilk golini urdi.

2016-yilning yanvarida Ayhan Schalkedan mavsumning ikkinchi yarmi uchun ijara asosida Ayntraxtga o'tdi. Frankfurt uni doimiy ravishda imzolash imkoniyatini qo'lga kiritdi, biroq, belgilangan transfer narxi juda yuqori ekanligi uchun doimiy imzolash mumkin bo'lmaganini xabar qilindi.

Fortuna Dusseldorf 
2016-yil 31-avgustda Ayhan 17 yillik faoliyatidan so'ng Schalke 04ni tark etib, 2. Bundesliga vakili Fortuna Dusseldorf safiga qo'shildi.

2017-yilning 13-mayida Ayhan 1-oʻyinda FC Nyurnberg ustidan 3–2 hisobida gʻalaba qozonib, o'yindagi uchinchi golni kiritdi va Fortuna Dyusseldorf  2017–18-yilgi 2. Bundesliga chempionligini qo'lga kiritdi.

Xalqaro faoliyati 
Germaniyalik turk Ayhan Germaniya va Turkiya o'smirlar terma jamoalarida to'p surgan. 2013-yil oktyabr oyida Ayxan Turkiyaning 21 yoshgacha boʻlgan terma jamoasiga tanlandi. U murabbiy Fatih Terim tomonidan 2016-yilning 31-avgust kuni Turkiya terma jamoasining Rossiyaga qarshi oʻrtoqlik oʻyini va undan soʻng JCh—2018 saralashida Xorvatiyaga qarshi oʻyin uchun chaqirilgan edi. Kaan Ayhan 2016-yilning 31-avgust kuni Turkiya terma jamoasida Rossiyaga qarshi oʻrtoqlik oʻyinida debyut qildi.

Shaxsiy hayot 
2021-yilda u testdan o'tkazilib COVID-19ga chalinganligi aniqlandi.

Karyera statistikasi

Klub

Xalqaro gollar 

 Gol va natijalar birinchi bo'lib Turkiyaning gollari ro'yxatini ko'rsatadi.

Yutuqlar 

 Fortuna Dusseldorf

 2. Bundesliga (1): 2017–18-yil

Germaniya U17

 FIFA U-17 Jahon Chempionati: uchinchi o'rin 2011-yil

Manbalar

Havolalar 

 Kaan Ayhan Turkiya Futbol Federasiyasida
 Kaan Ayhan fussballdaten.de saytida (in German)
 Kaan Ayhan – UEFA musobaqa tarixi (arxiv)
 Kaan Ayhan – FIFA musobaqa tarixi (arxivlangan)
 Kaan Ayhan ESPN FC saytida
 kicker saytidagi profili
 Kaan Ayhan Soccerway saytida

Germaniyalik futbolchilar
Turkiya futbolchilari
Yashayotgan insonlar
1994-yilda tugʻilganlar
Uchinchi zarba armiyasi askarlari uchun yodgorlik

Uchinchi zarba armiyasi askarlari uchun yoggorlik — Moskvadagi Serebryany Bor shahridagi Tamanskaya koʻchasidagi harbiy yodgorlik. 1975-yil 27-aprelda Ulugʻ Vatan urushidagi gʻalabaning 30-yilligi munosabati bilan ochilgan. Yodgorlik muallifi — moskvalik rassom A. A. Andreev. Yodgorlik „shahar haykaltaroshligi“ toifasiga kiradi.

1941-yil dekabr oyida Moskva Serebryany Borda 3-zarba armiyasi tuzildi va shu yerdan uning jangovar yoʻli boshlandi. Katta toʻrtburchaklar yodgorlik toshi koʻrinishidagi meʼmoriy triptixdir. Markaziy qismida zanglamaydigan poʻlatdan yasalgan bolgʻa va oʻroq biriktirilgan konturli besh qirrali yulduz mavjud. Oʻng tomonda beton devor 3-zarba armiyasining Serebryany Bordan Berlingacha boʻlgan jang yoʻlini koʻrsatadi. Chap tomonda quyidagi yozuv bor: „Bu yerda, Serebryany Borda, 1941-yil dekabr oyida 3-zarba armiyasining shtab-kvartirasi joylashgan edi, uning qoʻshinlari Moskva yaqinidagi dushmanni magʻlub etishda qatnashgan, Kalinin va Pskov viloyatlari, Sovet Latviyasi va Polshaning shahar va qishloqlarni ozod qilgan, 1945-yilda Berlinga bostirib kirishdi va Reyxstag ustidan Gʻalaba bayrogʻini koʻtarishdi“. Kompozitsiyaning hoshiyasi Gʻalaba lentalari bilan bezatilgan.

Keyinchalik yodgorlikning chap tomoniga 1942-yildagi ZiS-3 zambaragi oʻrnatildi.

Manbalar 

1975-yilda Moskvada qurilgan binolar va inshootlar
Horoshevo-Mnevniki
Rossiyadagi Ulugʻ Vatan urushi yodgorliklari
Moskva haykaltaroshlik yodgorliklari, monumentlari, memoriallari
Nur-Sulton shahridagi Vatan himoyachilari sharafiga yodgorlik

Vatan himoyachilari sharafiga yodgorlik (boshqa manbalarda, shuningdek, Vatan himoyachilari yodgorligi, "Otan korgaushilar" monumenti, „Ona-Vatan“ monumenti; ) — Nur-Sultondagi yodgorlik, 2001-yilda Vatan himoyachilari maydoniga oʻrnatilgan.

Tavsifi 
Yodgorlik 37,5 m balandlikdagi bronza yodgorlik toshi boʻlib, pastga qarab kengaygan poydevor va balandligi 24 m stelaning oʻzidan iborat. Kompozitsiyaning haykaltaroshlik yechimi — 101 boshoqli dastaga oʻxshatib keltirilgan tasviridir. Boshoqlar soni Qozogʻistonda yashovchi barcha xalqlarning birligini anglatadi. Stela asosining bir tomonida qoʻlida zarhal piyolani qoʻlida tutib turgan Ona-Vatan timsoli boʻlgan ayol siymosi oʻrnatilgan. Yodgorlik uchun 63 tonna Qaragʻanda bronzasi material sifatida xizmat qildi.

Stelaning etagida bir zarrasi Olma-Otadagi 28-gvardiyachi Panfilov nomidagi bogʻdan olib kelingan Mangu olov yonib turadi. Chap va oʻngda ikkita barelyef joylashtirilgan. Chapdagi barelyefda jungor gʻoliblari qozoq botirlar, oʻng tomonda sovet askarlari tasvirlangan.

Loyiha arxitektorlari A. Beksultanov va N. Konopoltsev.

Rasmiy tadbirlar 
1998-yilda boʻlajak yodgorlik oʻrniga tamal toshi qoʻyilgan edi. Marosimda Qozogʻistonning birinchi prezidenti Nursulton Nazarboyev ishtirok etgan.

Yodgorlik 2001-yil 9-mayda Gʻalaba kuni munosabati bilan tantanali ravishda ochildi.

Gʻalaba kuniga bagʻishlangan tadbirlar doirasida har yili monumentga gullar qoʻyiladi. Bundan tashqari, xorijiy davlatlar rahbarlarining Qozogʻistonga rasmiy tashriflari chogʻida ham gul qoʻyish marosimi boʻlib oʻtgan. Ular orasida Aleksandr Lukashenko, Mun Chje In, Angela Merkel, Sadir Japarov bor.

Manbalar 

Bronza haykallar
Qozogʻiston meʼmoriy yodgorliklari
Boltiq Qizil bayroq uchuvchilariga yodgorligi

"Boltiq Qizil bayroq uchuvchilariga" — Leningrad va Ulugʻ Vatan urushi davrida „Grajdanka“ harbiy aerodromi boʻlgan joyda oʻrnatilgan yodgorlik.

Hozirda aerodrom mavjud emas, u joylashgan hududda Sankt-Peterburgning turar-joy binolari joylashgan.

Yodgorlik Akademicheskaya metro bekati yaqinida Nauki prospekti, 25-uyda joylashgan.

Yodgorlikning ochilishi 1975-yilda boʻlib oʻtdi. Yodgorlik ustida ikki rassom ishlagan — O. N. Xarlamov va O. F. Lich, meʼmor A. DA. Kojevnikov.

2009-yilda yodgorlik qayta tiklandi.

Yodgorlik yonida muntazam ravishda xotira va motam tadbirlari oʻtkaziladi, unda atrofdagi maktab oʻquvchilari ishtirok etadi.

Shuningdek, munitsipal va shahar hokimiyatlari anʼanaviy ravishda har yili 18-avgust, SSSR Harbiy-havo kuchlari kunida yodgorlik poyiga gul qoʻyishadi (bu sana 1980-yilgacha nishonlangan, keyinchalik bayram sanasi oʻzgartirilgan, ammo yodgorlikdagi tantanali marosimlar urush yillarida qayd etilgan sanaga muvofiq oʻtkaziladi).

Yodgorlikning tavsifi 
Yodgorlik zarhallangan koʻpburchak boʻlib, uning har bir tomonida Boltiq flotining ramzlaridan biri boʻlgan qoʻshimcha relyefli besh qirrali yulduz joylashgan.

Yodgorlik yuqoriga koʻtarilayotgan aerodromning uchish-qoʻnish yoʻlagiga oʻxshatib yasalagn postament ustiga oʻrnatilgan.

Postamentga yodgorlik lavhasi oʻrnatilgan boʻlib, quyidagi mant yozilgan:

"Bu yerda 1941-1945-yillarda „Grajdanka“ aerodromi bor edi, u yerdan Boltiqboʻyi Qizil Bayroq uchuvchilari Leningrad osmonini himoya qilishgan".

"Grajdanka" aerodromi haqida 
"Grajdanka" aerodromi urush boshida paydo boʻlgan, asosan ogʻir hujum samolyotlari uchun ishlatilgan, Boltiq flotining hujum samolyotlari uchun asosiy aerodrom boʻlgan.

Aerodrom yaxshi jihozlangan uchish-qoʻnish yoʻlagi va yuqori darajadagi texnik yordam bilan ajralib turardi, bu kechayu kunduz parvozlarni taʼminlash imkonini bergan.

Manbalar 

Leningrad qamaliga bag'ishlangan yodgorliklar
alifbo bo'yicha yodgorliklar
Keleno (pleyada)

Keleno, Kelaino ( — qorongʻulik, qoralik, zimiston) — yunon mifologiyasida Atlant va Pleionaning qizi, Pleiadalardan biri (yoki maʼlum bir Ergeyning qizi).

Undan oʻgʻli Likani yoki ikkita oʻgʻil: Lika va Nikteyni dunyoga keltirgan Poseydonning suyuklisi.

Shoir Museyning soʻzlariga koʻra, Keleno toʻrt koʻzli Argosdan toʻrtta Efioplarni dunyoga keltirdi.

Manbalar 

Beotiya Afsonalari
Pleyadalar
Kranay

Kranay () — qadimgi yunon mifologiyasidagi qahramon. Kekropsdan keyin hukmronlik qilgan Attikaning birinchi shohlaridan biri; avtoxton. Uning davrida „Devkalion toshqini“ boʻlgan. U Lakedemonlik Menitning qizi Pediadaga uylangan edi. Uning qizlari: Kranaya, Kranexma va Attida. Bir versiyaga koʻra, Areopag uning hukmronligi ostida tashkil etilgan. Uning nomi bilan aholi Kranaylar deb atalgan. Afinaliklar „Kranay oʻgʻillari“ deb atalgan. Amfiktyon Kranayning qiziga uylangach, uni haydab yuboradi. Lamptra demesida vafot etadi.

Manbalar 

Afina va Attika qirollari
Qadimgi yunon afsonalari qahramonlari
Anatol Kuragin

Anatoliy Vasilevich (Anatol) Kuragin (? — 1812) — Lev Tolstoyning „Urush va tinchlik“ romani qahramoni. Knyaz Vasiliy Kuraginning oʻgʻli. Opasi — Xelen, ukasi — Ippolite. Polsha janobiga yashirincha turmushga chiqdi.

Natasha Rostovaga maftun boʻlib, (II jild, 5-qism) uni oʻziga oshiq qiladi. Natashani maftun etgan Anatol uni chet elga qochishni taklif qiladi. Biroq, oʻgʻirlab ketilgan kechada Marya Dmitrievna Axrosimova bundan xabar topadi. Qochib ketish muvaffaqiyatsiz tugaydi. Anatolning uylanganini bilgach, Rostova oʻzini margimush bilan zaharlamoqchi boʻladi. Per Bezuxovning talabiga binoan Anatol Moskvadan chiqarib yuborildi.

Borodino jangidan keyin Anatolning oyogʻi kesib tashlanadi. Bundan tashqari, III jildning 9-bobida aytilishicha, Per Bezuxov uning oʻlimi haqida bilib oladi, ammo mish-mish tasdiqlanmaydi. U romanda boshqa tilga olinmaydi.

Baʼzi ekspertlarning fikricha, qahramon obrazi Tatyana Bersning amakivachchasi Anatoliy Lvovich Shostakdan olib yozilgan.

Manbalar 

Toʻqima zodagonlar
"Urush va tinchlik" romani qahramonlari
Oyga qarab turgan bola

Oyga qarab turgan bola (shved. Pojke som tittar på månen) yoki Temir bola (shved. Järnpojken) — Stokgolmning eski shahridagi yodgorlik. Tizzalarini quchoqlab oʻtirgan bolani tasvirlangan. Haykaltarosh Liss Eriksson tomonidan yaratilgan va 1967-yilda oʻrnatilgan yodgorlik Shvetsiyadagi eng kichik yodgorlik boʻldi. Uning balandligi 15 sm. Bundan tashqari, u xalqona Ulle (Olle) taxallusi bilan ham tanilgan.

Yodgorlik qumtosh va temirdan yasalgan. Bola ancha keng poydevorda joylashgan karavotda oʻtiribdi. U 1954-yilda Liss Eriksson tomonidan yasalgan boʻlib, haykaltaroshning uyqusiz tunlarda karavotida oʻtirib, deraza tashqarisidagi oyga qaragan bolaligidagi xotiralarini aks ettiradi.

Yodgorlik Fin cherkovi (Finska kyrkan) binosi orqasidagi hovlida joylashgan boʻlib, har doim ham shahar yoʻriqnomalarida eslatib oʻtilmaydi, lekin doim sayyohlar bilan gavjum. Agar siz bolaning boshini silasangiz, bu omad keltiradi va istakni amalga oshirishga yordam beradi, deb ishoniladi. Shu sababli koʻp qoʻl tekkanidan bolaning boshi yaltiroq tusga kirib qolgan. Yodgorlik poydevoriga tangalar yoki shirinliklar tashlanadi, qishda esa yodgorlikning oʻzi koʻpincha temir bola uchun maxsus toʻqilgan shlyapa va sharflar bilan oʻrab qoʻyiladi.

Manbalar

Havolalar 

 „Oyga qaragan bola“: Stokgolm markazidagi chaqaloq
Stokgolm Yodgorliklari
 1954-yilgi haykallar
 bolalar yodgorliklari
Qabrsiz bedarak yo‘qolgan askarlar uchun yodgorlik

Bedarak yoʻqolganlar. Qabrsiz askarlar uchun yodgorlik — Moskvaning diqqatga sazovor joylaridan biri boʻlgan yodgorlik 1995-yilda Poklonnaya tepaligida yoki Gʻalaba bogʻida oʻrnatilgan.

Tarixi 
Qabrsiz bedarak yoʻqolgan askarlar yodgorligi 1995-yilda Ulugʻ Vatan urushidagi Gʻalabaning 50 yilligiga bagʻishlab ochilgan. Kompozitsiya Gʻalaba bogʻidagi tankchilar xiyoboniga, kichik sunʼiy tepalikda, Gʻolib Georgiyasi cherkovining asosiy kirish eshigi yaqinida oʻrnatilgan. Yodgorlik Ukraina xalqining tuhfasi hisoblanadi.

Haykalning nusxasi Kievda, Ulugʻ Vatan urushi tarixi milliy muzeyidan unchalik uzoq boʻlmagan joyda oʻrnatilgan. Yodgorlik supachasiga doimo yangi gullar qoʻyiladi.

Yodgorlik bagʻishlanganlar orasida:

 Duxovchenko Viktor Vasilyevich (21.03.1954 — 27.04.1985);
 Zverkovich Aleksandr Anatolyevich (24.12.1964 — 27.04.1985);
 Korshenko Sergey Vasilyevich (26.06.1964 — 27.04.1985);
 Pilypets Viktor Nikolaevich (10.08.1963 — 03.02.1982);
 Shevchenko Nikolay Ivanovich (13.10.1956 — 27.04.1985).

Tavsifi 
Qabrsiz bedarak yoʻqolgan askarlarga oʻrnatilgan yodgorlik yarador askarning bronza qiyofasi boʻlib, uning yuzi yashiringanligi juda ramziy maʼnoga ega. Yodgorlikda nozik tafsilotlar kuzatilmagan, ammo askar anjomlarining elementlari aniq koʻrinadi. Kompozitsiya granit choʻzinchoq poydevorga oʻrnatilgan.

Manbalar 

Harbiy yodgorliklar
Poklonnaya tepaligidagi Gʻalaba bogʻining yodgorliklari
Rossiyada 1995-yilda paydo boʻlganlar
Carrie Kelley

Carrie Kelley ― DC komikslari qahramoni. U „Batman. Nomaʼlum ritsarning qaytishi“ grafik romanida debyutini boshladi va uning davomlari „The Dark Knight Strikes Again“ va „The Dark Knight III: The Master Race“ da paydo boʻldi. U „Nomaʼlum ritsarning qaytishi“ filmida Batmanning hayotini saqlab qolib, yangi Robinga aylanadi. Keyinchalik, „The Dark Knight Strikes Again“ filmida u Catgirl obrazini oʻz zimmasiga oladi va „The Dark Knight III: The Master Race“ da Batwomanga aylanadi. Garchi Juli Medison „Detektiv komikslar № 49“ (1941-yil mart) dagi Bob Keyn hikoyasida Robinni qisqacha taqlid qilgan boʻlsa ham, Kerri Betmen franshizasi tarixidagi birinchi Robin ayol edi.

Tanqid va meros 
Comic Book Resources’dan Jeyms Brizuela qahramonning tashqi koʻrinishi „Lego film: Batman“da Dik Greyson/Robin obraziga taʼsir qilganini taʼkidladi. Screen Rantʼdan Shon L. Lealos Carrieni Robinning eng yaxshi versiyalarida 4-oʻringa qoʻydi va „u qochmadi va bu dunyosida Batmanga kerak boʻlgan Robin ekanligini“ taʼkidladi.

Manbalar 

Frenk Miller tomonidan yaratilgan qahramonlar
Toʻqima ixtirochilar
DC Comics super qahramonlari
1986-yilda paydo boʻlgan komiks qahramonlari
Rakvere qal’asi

Rakvere qal’asi (, ) — oʻrta asrlar qal’asi. Vällimagi togʻidagi Rakvere shahrida 25 metr balandlikda joylashgan.

Tarixi 
XIII asrgacha Vallimagi togʻida qadimgi estonlarning Tarvanpäe nomli shaharchasi boʻlgan.

XIII asrda daniyaliklar togʻda toshlardan bir nechta inshootlarni qurishadi. Qal’ani qurish boʻyicha jiddiy ishlar Shimoliy Estoniya Livoniya ordeni nazorati ostiga oʻtgan 1345-yildan keyin jadallashgan.

Dastavval qal’aning shimoliy qanoti qad rostlagan va burchak minoralariga ega boʻlgan janubiy qanoti (ularning aksari hozirgi kungacha saqlanib qolgan) faqat ikki yuz yil oʻtib, XV—XVI asrlarda qurilgan. Qal’aning shimoli-sharqiy qismida yarim doira shaklidagi qurol minorasi bilan himoyalangan darvozalar qurilgan.

1560-1580-yillardagi Livoniya urushi paytida qal’a ostida ruslar, shvedlar va nemislar oʻrtasida shiddatli janglar boʻlib oʻtgan. Oʻsha paytda qisman shikastlangan qal’a 1602-1605-yillardagi Shvetsiya-Polsha urushi paytida sezilarli darajada vayron qilingan.

XVII-XVIII asrlarda qal’a xarobalari oʻrnida tosh qazib olish karyeri joylashgan.

Vayronalarni tartibga solish boʻyicha ilk ishlar 1901-1902-yillarda, jiddiy taʼmirlash va qayta tiklash ishlari 1975-1988-yillarda amalga oshirilgan. Qal’aning janubiy qanoti va burchak minoralari juda yaxshi saqlanib qolgan. Hozirda minoralardan birida Estoniya davlat bayrogʻi hilpirab turadi.

Galereya

Havolalar 

 http://www.svm.ee/index.php?objectID=11,6 Arxivirovano, 2021-yil 26-fevral.
 http://www.epl.ee/artikkel/436186 (mavjud+havola)
Estoniya Qal'alari
Livonian ordeni qal'alari
 Rakvere